Diari Oficial de la Generalitat Valenciana


Sumari del DOGV 3538, del 14-07-1999 (1999/5919)

ACORD de 25 de maig de 1999, de la Comissió Territorial d'Urbanisme de Castelló, relatiu a modificació puntual número 9 del Pla General de Segorbe.
---------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5919


Data del document
:   25-05-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Segorbe
    * pla d'urbanisme

ACORD de 25 de maig de 1999, de la Comissió Territorial d'Urbanisme de Castelló, relatiu a modificació puntual número 9 del Pla General de Segorbe. [1999/M5919]
  
Vist l'expedient relatiu a la modificació puntual número 9 del Pla General de Segorbe, i de conformitat amb els següents
  
Antecedents
  
Primer
  
El Ple de l'Ajuntament, en sessió celebrada el 7 d'abril de 1998, va acordar aprovar inicialment la modificació puntual número 9 del seu Pla General, així com el seu sotmetiment a exposició pública, la qual es va produir mitjançant edictes inserits en el Butlletí Oficial de la Província de Castelló número 55 de 7 de maig de 1998, en el periòdic Mediterráneo de 12 de febrer de 1999 i en el Diari Oficial de la Generalitat Valenciana número 3.433 de 26 de febrer de 1999, sense que durant el preceptiu termini es produïra cap al·legació. Amb data 6 d'octubre de 1998 va ser aprovada provisionalment la documentació, i es va remetre a aquest Servei Territorial d'Urbanisme i Ordenació Territorial en data 26 d'abril de 1999, per a la seua aprovació definitiva.
  
Segon
  
La documentació aportada consisteix en memòria informativa i justificativa, plans de situació, plans d'estat actual, plans d'estat superposat i pla de modificació proposada relatius al número 7 d'altures de l'edificació, alineacions i rasants i número 11 de zonificació.
  
Tercer
  
L'objecte de la modificació puntual és regularitzar les alineacions d'una illa per a adaptar-les, segons s'indica en la memòria, a la «realitat física existent», de manera que s'amplia la superfície edificable en 295,98 m². Així mateix es diu que amb la modificació es genera una superfície destinada a vial públic de 193.91 m² i una superfície de zona verda de 167.75 m².
  
En la documentació aportada s'indica que hi ha discrepància entre el que disposa el pla número 10 de xarxa viària i rasants, E:1/1.000 i plans a escala 1:2.000 números 7, 11, 14 i 17 del Pla General. Aquestes contradiccions suposen en principi un augment de 168 m² respecte de la situació en la qual es produeix major ocupació de sòl amb destinació edificatòria. No obstant això, s'afegeix en el document que la situació que reflecteixen els plans 7, 11, 14 i 17 no coincideix amb les alineacions d'una edificació construïda amb anterioritat a l'entrada en vigor del pla.
  
Quart
  
Amb data 7 de maig de 1998 el sotssecretari d'Urbanisme i Ordenació Territorial va resoldre donar trasllat de l'informe previ emés en relació amb la modificació puntual del pla general de Segorbe, plantejada en els mateixos termes que la que ara s'estudia. S'hi van assenyalar certes observacions de rellevància en el contingut de les determinacions del document definitiu.
  
Fonaments de dret
  
Primer
  
La tramitació de la modificació ha estat correcta, de conformitat amb el que estableix l'article 38 i concordants de la Llei 6/1994, de 15 de novembre, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que disposa l'article 27 de la LRAU.
  
Tercer
  
La modificació que ens ocupa implica un canvi de qualificació urbanística dins del sòl urbà. En els termes que es planteja, s'ha de justificar el compliment del que disposa l'article 55.3 de la LRAU ja que es produeix, almenys, un augment de sòl edificable de 168 m², i s'adopta per a això mesures que compensen l'augment de l'aprofitament lucratiu privat respecte de les dotacions inicialment previstes.
  
En aquest sentit, es pot assenyalar que els 193,91 m² de sòl amb destinació a via pública no constitueixen cap compensació, ja que aquest sòl ja estava afectat a aquesta destinació, i la cessió de la via pública i la seua urbanització és condició indispensable perquè la parcel·la es constituïsca en un solar edificable. Tanmateix, la cessió de sòl amb destinació dotacional zona verda sí que dóna compliment al que disposa l'article 55.3 de la LRAU.
  
Quart
  
La modificació es redacta en criteris de racionalitat, per tal d'adequar els plans del vigent pla general que contenen determinacions contradictòries, i asseguren una correcta regulació de l'ordenació de la citada parcel·la i per això des de l'exercici autonòmic de les comeses enumerades en l'article 40.1 de la LRAU, no hi ha cap obstacle a la seua aprovació definitiva.
  
Cinquè
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general, en l'actualitat sotssecretari, d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants, com és el cas de Segorbe, tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme acorda aprovar definitivament la modificació puntual número 9 del Pla General de Segorbe, en la reordenació de la parcel·la entre el carrer de Teruel i el camí de Tebaida.
  
Contra aquest acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló de la Plana, 25 de maig de 1999.- El secretari de la Comissió Territorial d'Urbanisme: Fernando Renau Faubell.
  
Conselleria d' Obres Públiques,
  
Urbanisme i Transports